[image: moldova-stema]
[image: moldova-stema]	
Republica  Moldova	           Республика  Молдова                              Primăria  satului  Cotiujeni                                                                    Примэрия села Котюжень
Raionul  Briceni                                                                                       Бриченского  район
MD-4722 , str. Independenței nr.31 , tel. 0247 46-3-36 ; 024746-3-38;                                                                                                                    E-mail:primaria.cotiujeni@apl.gov.md
                                      
PROIECT  LA DECIZIA nr. 6/__ 
din __ iulie  2026
a   şedinţei Consiliului sătesc Cotiujeni
	
„ Cu privire la amalgamarea voluntară
a unităților administrativ-teritoriale orașul Briceni, 
satul Cotiujeni ,comuna Berlinți și satul Tabani  ”.

     În temeiul art.14 alin. (2) lit. k1) din Legea nr.436/2006 privind administrația publică locală și în conformitate cu prevederile  art.5 ;art.8 și art.11 a Legii nr. 225/2023 privind amalgamarea voluntară a unităților administrativ-teritoriale    se constată că unitățile administrative teritoriale propuse pentru amalgamare întrunesc condițiile de bază prevăzute de lege, astfel acestea formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3000 de locuitori fiind estimată la nr. 11031,0 de locuitori, conform datelor oficiale furnizate de Biroul Național de Statistică. 
Totodată, aplicând criteriile și modul de selectare a centrului administrativ al UAT amalgamate stabilite de art. 6 ,alin.4 din Legea nr.225/2023 ,centrul administrativ al UAT amalgamate poate fi selectat cu derogare de la criteriile prevăzute la alin. (1)–(3) în cazul în care grupul de lucru comun agreează aceasta prin consens, fapt confirmat prin deciziile privind amalgamarea voluntară adoptate de consiliile locale ale UAT participante la procesul respectiv de amalgamare voluntară și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr.925/2023, având în vedere că unitățile administrativ-teritoriale orașul Briceni, satul Cotiujeni , comuna Berlinț și satul Tabani    sunt unități administrativ-teritoriale învecinate, asigurând continuitatea teritorială a viitoarei unități administrativ-teritoriale amalgamate; ținând cont de necesitatea consolidării capacității administrative, instituționale și financiare a autorităților administrației publice locale, în vederea prestării unor servicii publice locale de calitate, accesibile și eficiente; luând în considerare faptul că amalgamarea voluntară va contribui la utilizarea mai eficientă a resurselor financiare, umane și patrimoniale, la optimizarea cheltuielilor administrative și la sporirea capacității de atragere a investițiilor; având în vedere că orașul Briceni este propus drept centru administrativ al viitoarei unități administrativ-teritoriale amalgamate și întrunește condițiile necesare pentru exercitarea funcțiilor administrative și asigurarea accesului populației la serviciile publice locale, Consiliul sătesc Cotiujeni ,
  D E C I D E  :
1.   Se aprobă amalgamarea voluntară a unităților administrativ-teritoriale orașul Briceni, satul Cotiujeni , comuna Berlinți și satul Tabani  .

2.   Se stabilește, că centrul administrativ al UAT  amalgamate constituit din orașul Briceni, satul Cotiujeni, comuna Berlinți și satul Tabani  raionul Briceni va  fi  UAT  Briceni.

3.   Se  pune în sarcina dlui  Mihail Ursu, primarul satului Cotiujeni transmiterea deciziei de amalgamare voluntară și documentele aferente aprobate de consiliul local, către Primăria Briceni, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 

4.   Prezenta decizie intră în vigoare la data includerii în Registrul de stat al actelor locale și poate fi
contestată  în decurs de 30 de zile de la data comunicării la Judecătoria Edineț , sediul  central, mun.Edineț, str. ȘtefanVodă, 1.

